Варта звярнуць увагу і яшчэ на адно даручэнне Уладзіміра Аляксандравіча, дадзенае падчас выступлення прадстаўніка аддзела адукацыі, спорту і турызму Мазырскага райвыканкама, у якім ішла гаворка пра спонсарскую дапамогу. Канкрэтна ў гэтым раёне за мінулы год такая дапамога была аказана амаль на 6,5 мільярда рублёў. Гэта грошы прадпрыемстваў і бацькоў. У Мазыры размяшчаюцца два буйныя прадпрыемствы — Мазырскі нафтаперапрацоўчы завод і “Мазырсоль”. А вось грошай на развіццё ўстаноў сістэмы адукацыі ад прадпрыемстваў паступіла ўсяго на мільярд рублёў больш, чым ад бацькоў. Прычына, на думку намесніка старшыні аблвыканкама, у тым, што аддзелы адукацыі не імкнуцца прыцягваць да супрацоўніцтва вытворчасць і прадпрымальнікаў. І гэта тычыцца ўсіх буйных рэгіёнаў.